*Jn13,10 Jézus így szólt hozzá: „Aki megfürdött, annak csak arra van szüksége, hogy a lábát mossák meg, különben teljesen tiszta. Ti is tiszták vagytok, de nem mind.”*

A tisztitás folyamata eltérő lehet egyénenként, de a végeredmény tekintetében ugyanaz az elvárás. Jézus a történetben fizikailag az utolsó mozzanatokat végzi. Ráteszi a műre a koronát. Csak hát a koronát a fejre szokás tenni, itt pedig lábmosásról van szó. Az előbbi gondolatsorral csak emlékeztetek mindenkit arra, hogy Jézus az, aki a tennivalót végzi.

Egyedül Ő az, aki képes tisztára mosni, ehhez minden szükséges dolog Nála van. Ő ment a keresztre értünk, miattunk és Ő végzi a tisztítási folyamatot is, ha meghívjuk, megkérjük erre. A rendelkezésre álló eszköz minden ember megtisztításához elegendő, de vannak, akik nem élnek ezzel a lehetőséggel. Sőt, már a történet időpontjában is ez volt a helyzet. Nem mindenki volt ott sem tiszta, és ma sem engedi mindenki a megtisztítást. Ez nem Jézus hibája, és téves minden olyan feltételezés vagy következtetés, hogy nincs kedve, vagy méltatlan valaki, vagy reménytelen a helyzet stb. A Biblia szerint minden hatalom az Övé! Ez tehát mindenki számára elegendő. Csak akarni és szavakkal kimondva kérni kell. Benned már végzi a megtisztító munkáját? *Vadon Gyula*